Egy megosztott világ története: Hidegháborús idõutazás a TIK-ben
A Hidegháború - Egy megosztott világ története címû vándorkiállítás szól azokhoz, akik átélték az 1945 és 1991 közötti idõszakot, de még inkább azokhoz, akiknek emlékük sincs róla. A TIK földszintjén látható tárlat idõutazásra hív.
– Jómagam még ahhoz a generációhoz tartozom, akinek vannak személyes emlékei a hidegháború idõszakáról – fogalmazott Szabó Gábor, az SZTE rektora a Hidegháború – Egy megosztott világ története címû vándorkiállítást megnyitó beszédében a TIK-ben. – A kubai válság idején még nem a szüleim szavaiból, hanem a viselkedésükbõl fogtam fel a veszélyt. Sehol sem tudtunk sót venni, mert elterjedt, hogy a sós vízbe áztatott lepedõ megvéd az atomháborútól.
– Azért választottuk ezt a helyszínt, mert itt olyan közönséghez is eljut a kiállítás, akiknek ez szimpla múlt, történelem – mondta Pawel Ukielski, a tárlatot szervezõ Lengyel Nemzeti Emlékezet Intézet elnökhelyettese. – 2016 a lengyel–magyar szolidaritás éve, közösen emlékezünk.
Roman Kowalski, a Lengyel Köztársaság rendkívüli nagykövete magyarul tartott beszédében elmondta, hogy Kelet-Közép-Európa nem egy, hanem két szögesdrót között élt. A szögesdrót, a fal képeken közvetített üzenete, hogy meg kell érteni a múltunkat és tanulni belõle, nem pedig újra elkövetni a hibákat. 
– A kiállítás képei olyan jelek, mint a berlini fal egykori helyét jelzõ macskakövek – magyarázta Prõhle Gergely helyettes államtitkár. – A felidézett emlékek által tudjuk például a szabadságot értékelni. Ezekkel a fotókkal érzékeltetjük az akkori kor abszurditását, és hogy ma sincs még béke a világban. 
A tárlat március 12-éig ingyenesen látogatható hétköznap 8 és 20 óra, szombaton 9 és 20 óra között.
kiállítás Szegedi Tudományegyetem egyetem Szeged